

**Ауылдық елді мекендерде және шағын қалаларда микрокредит беру үшін облыстық бюджеттерге 2022 жылға кредит берудің негізгі шарттарын бекіту туралы**

Қазақстан Республикасы Үкіметінің 2022 жылғы 10 тамыздағы № 547 қаулысы

      Қазақстан Республикасы Бюджет кодексінің 180-бабының 2-тармағына, "2022 – 2024 жылдарға арналған республикалық бюджет туралы" 2021 жылғы 2 желтоқсандағы Қазақстан Республикасының Заңына сәйкес Қазақстан Республикасының Үкіметі ҚАУЛЫ ЕТЕДІ:

      1. Қоса беріліп отырған ауылдық елді мекендерде және шағын қалаларда микрокредит беру үшін облыстық бюджеттерге 2022 жылға кредит берудің негізгі шарттары бекітілсін.

      2. Тиісті мәслихаттар 2022 жылға арналған облыстық бюджеттерде тиісті түсімдерді көздейтін шешімдер қабылдағаннан кейін күнтізбелік он күн ішінде облыстардың жергілікті атқарушы органдары мәслихаттардың көрсетілген шешімдерін Қазақстан Республикасының Қаржы министрлігіне ұсынсын.

      3. Қазақстан Республикасының Ауыл шаруашылығы және Қаржы министрліктері заңнамада белгіленген тәртіппен:

      1) облыстардың жергілікті атқарушы органдарымен кредиттік шарттар жасасуды;

      2) бюджеттік кредиттердің нысаналы пайдаланылуын және республикалық бюджетке уақтылы қайтарылуын бақылауды қамтамасыз етсін.

      4. Жергілікті атқарушы органдар ай сайын, есепті айдан кейінгі айдың 20-ы күніне дейінгі мерзімде Қазақстан Республикасының Ауыл шаруашылығы министрлігіне берілген микрокредиттер нәтижелерінің көрсеткіштері бойынша есеп беріп тұрсын.

      5. Қазақстан Республикасының Ауыл шаруашылығы министрлігі ауылдық елді мекендерде және шағын қалаларда микрокредит беру үшін облыстық бюджеттерге 2022 жылға кредит беруге бөлінген бюджет қаражатының игерілуін мониторингтеуді қамтамасыз етсін.

      6. Осы қаулының орындалуын бақылау Қазақстан Республикасының Ауыл шаруашылығы министрлігіне жүктелсін.

      7. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *Ә. Смайылов* |

|  |  |
| --- | --- |
|  | Қазақстан Республикасы Үкіметінің 2022 жылғы 10 тамыздағы № 547 қаулысымен бекітілген |

**Ауылдық елді мекендерде және шағын қалаларда микрокредит беру үшін облыстық бюджеттерге 2022 жылға кредит берудің негізгі шарттары**

      Облыстардың жергілікті атқарушы органдарына (бұдан әрі – қарыз алушылар) кредиттер беру үшін мынадай негізгі шарттар белгіленеді:

      1) "2022 – 2024 жылдарға арналған республикалық бюджет туралы" Қазақстан Республикасының Заңын іске асыру туралы" Қазақстан Республикасы Үкіметінің қаулысында көзделген 40000000000 (қырық миллиард) теңге сомасындағы кредиттер қарыз алушыларға ауылдық елді мекендерде және шағын қалаларда микрокредит беру үшін облыстық бюджеттерге 2022 жылға кредит беруге 7 (жеті) жыл мерзімге 0,01 % сыйақы мөлшерлемесі бойынша беріледі;

      2) бюджеттік кредитті игеру кезеңі 6 айды құрайды және бюджеттік кредит қаражаты кредит берушінің шотынан аударылған кезден бастап есептеледі;

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК